CELEX: 62009CN0156
Language: lt
Date: 2009-05-06 00:00:00
Title: Byla C-156/09: 2009 m. gegužės 6 d. Bundesfinanzhof (Vokietija) pateiktas prašymas priimti prejudicinį sprendimą byloje Finanzamt Leverkusen prieš Verigen Transplantation Service International AG

1.8.2009   
            
            
               LT
            
            
               Europos Sąjungos oficialusis leidinys
            
            
               C 180/25
            
         2009 m. gegužės 6 d. Bundesfinanzhof (Vokietija) pateiktas prašymas priimti prejudicinį sprendimą byloje Finanzamt Leverkusen prieš Verigen Transplantation Service International AG
   (Byla C-156/09)
   2009/C 180/43
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   Bundesfinanzhof
   
      Šalys pagrindinėje byloje
   
   
      Ieškovė: Finanzamt Leverkusen
   
      Atsakovė: Verigen Transplantation Service International AG
   
      Prejudiciniai klausimai
   
   
               1.
            
            
               Ar 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo (1) 28b straipsnio F skirsnio pirmoji pastraipa turi būti aiškinama taip, kad:
               
                           a)
                        
                        
                           iš žmogaus paimtas kremzlės audinys („biopsatas“), kuris perduodamas įmonei, siekiant padauginti ląsteles ir po to jas grąžinti kaip implantą atitinkamam pacientui, yra „kilnojamasis materialusis turtas“ šios nuostatos prasme,
                        
                     
                           b)
                        
                        
                           sąnario kremzlės ląstelių išskyrimas iš kremzlės audinio ir po to atliekamas ląstelių dauginimas yra „darbas“, panaudojant kilnojamąjį materialųjį turtą šios nuostatos prasme,
                        
                     
                           c)
                        
                        
                           gavėjui paslauga buvo suteikta „pagal jo pridėtinės vertės mokesčio identifikavimo numerį“ ir tuo atveju, jeigu šis numeris, dėl kurio naudojimo nebuvo aiškiai susitarta raštu, yra nurodytas paslaugos teikėjo sąskaitoje faktūroje?
                        
                     
         
               2.
            
            
               Jei atsakymas į vieną iš aukščiau pateikiamų klausimų būtų neigiamas: ar 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo 13 straipsnio A skirsnio 1 dalies c punktas turi būti aiškinamas taip, kad sąnario kremzlės ląstelių išskyrimas iš žmogaus paimto kremzlės audinio ir po to atliekamas ląstelių dauginimas yra „žmonių sveikatos priežiūros paslauga“ tuo atveju, jeigu ląstelių dauginimo būdu gautos ląstelės vėl implantuojamos donorui?
            
         
      (1)  OL L 145, p. 1